**Retningslinjer for behandling av motorferdselssaker i Evje og Hornnes kommune**   
**for perioden 19.09.2024 -**

(Vedtatt av kommunestyret i PS 65/24, 19.09.24)

**Generelle retningslinjer:**

* Kommunens elektroniske søknadsskjema skal benyttes.
* Aktuell trasé/område skal tegnes inn med rødt på kart som vedlegges søknad.
* Kjøretrasé skal om mulig følge hovedtraseer og kjøring skal unngås i viktige vilt- og friluftsområder.
* Ved behov for flere traséer/områder må hver enkelt trasé begrunnes.
* Tillatelse som gis er personlig, skal være skriftlig og må medbringes under transporten slik at den kan framvises på forlangende fra kontrollmyndighet.
* Nye tillatelser kan få varighet innenfor den definerte perioden.
* Søknad om følgeskuter behandles etter forskriftens § 6 – tillatelse ved særlig behov.
* Søknad om barmarkskjøring behandles etter forskriftens § 6 - tillatelse ved særlig behov – og skal vurderes strengt.
* Søknad om start/landing med luftfartøy i utmark, samt ferdsel med motorfartøy på innsjøer mindre enn 2 kvadratkilometer behandles etter lovens § 6.

**Saker som skal behandles administrativt etter forskrift av 15.5.1988 nr. 356. for bruk av motorkjøretøyer i utmark og på islagte vassdrag:**

|  |  |
| --- | --- |
| **Snøskutersaker** | **Retningslinjer** |
| Forskriftens § 5 første ledd bokstav a)   * leiekjøring | * Tillatelse kan gis til fastboende selvstendig næringsdrivende. * Vilkår om leiekjøring må kunne dokumenteres skriftlig ved kontroll (f. eks. bestilling på SMS) * Tillatelse gis for områder i tilknytning til hovedtrasèer. * Krav om organisasjonsnummer |
| Forskriftens § 5 første ledd bokstav b)   * Funksjonshemmede | * Krav om erklæring fra lege som synliggjør behov for transport. Det må gå fram av legeerklæringen at funksjonshemmingen er varig og at den ikke skyldes alder alene. * Tillatelse kan gis etter fastlagt trasé eller for mindre avgrenset område som f. eks. innenfor en eiendom. |
| Forskriftens § 5 første ledd bokstav c)   * Bagasjetransport til hytte som ikke ligger tilknyttet bilveg. | * Tillatelse gis til hytteeier inkludert dennes husstand (ektefelle/samboer, familie i rett opp og nedgående linje samt svigerbarn), når tilbud om leiekjøring ikke er tilfredsstillende. * Eventuell leietaker kan få tillatelse til kjøring istedenfor eier på samme vilkår. Leiekontrakt må være av minst en vintersesongs varighet og må vedlegges søknad. * Tillatelse kan gis etter fastlagt trasé. |
| Forskriftens § 5 første ledd bokstav d)   * Utmarksnæring for fastboende | * Krav om organisasjonsnummer og næringsoppgave. * Tillatelse kan gis etter fastlagt trasé eller for et mindre avgrenset område som f. eks. innenfor en eiendom. |
| Forskriftens § 5 første ledd bokstav e)   * Transport av ved, utover det som er direkte tillatt i forskriftens § 3 første ledd bokstav g | * Tillatelse kan gis etter fastlagt trasé eller for mindre avgrenset område som f. eks. innenfor en eiendom. |
| Forskriftens § 5 første ledd bokstav f)   * Gruppeturer | * Kan gis for grupper tilknyttet helse- og omsorgsinstitusjoner, medlemmer av pensjonistforeninger eller forflytningshemmede. * Turen må være i regi av helse- og omsorgsinstitusjon eller ideelle organisasjoner. * Tillatelse kan gis etter fastlagt trasè eller for mindre avgrenset område som f. eks. innenfor en eiendom. * Tillatelse kan gis til en tur av gangen. |